*Proiect*

|  |
| --- |
|  |
| GUVERNUL REPUBLICII MOLDOVA  HOTĂRÂRE nr. \_\_\_\_  **din 2025**  **Chișinău** |

**Cu privire la modificarea unor acte normative (ajustarea normelor privind utilizarea soluțiilor alternative de sanitație în instituțiile sociale și gospodăriile individuale)**

În temeiul art. 6 lit. h) din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412) Guvernul HOTĂRĂŞTE:

1. Regulamentul sanitar pentru instituțiile de învățământ primar, secundar, ciclul I și II, și profesional tehnic, aprobat prin Hotărârea Guvernului nr. 492/2024 (Monitorul Oficial al Republicii Moldova, 2024, nr. 404-407, art. 763) se modifică după cum urmează:

1.1 Punctul 208 va avea următorul cuprins:

„208. Instituțiile de învățământ primar, secundar, ciclul I și II, și profesional tehnictrebuie să fie racordate la sistemul centralizat de canalizare. În localitățile în care nu există sistem centralizat de canalizare, se vor implementa soluții alternative autorizate pentru gestionarea apelor uzate, cu respectarea strictă a normelor de mediu și sanitare în vigoare. Aceste soluții pot include:

208.1. Sisteme individuale de colectare și epurare a apelor uzate, conforme cu standardele naționale;

208.2. Bazin vidanjabil pentru colectarea apelor uzate și nămolurilor, urmate de transportul și epurarea apelor uzate și a nămolului la o stație de epurare autorizată.”

1.2 Se completează cu pct. 2081-2083 cu următorul cuprins:

„2081. La solicitarea fondatorului instituției de învățământ și cu coordonarea autorităților administrației publice locale, în instituțiile de învățământ unde nu există spațiu suficient în clădirile existente, grupurile sanitare pot fi proiectate în anexe, cu sisteme de încălzire, ventilare, utilaj sanitar și instalații de apă și canalizare autonomă. În acest caz, stocarea apelor uzate se va realiza prin intermediul bazinelor vidanjabile pentru colectarea apelor uzate și nămolurilor, urmate de transportul și epurarea apelor uzate și nămolurilor la o stație de epurare autorizată, conform legislației în vigoare.

2082. Distanța de la bazinele vidanjabile și de la sistemele individuale de colectare și epurare cu o capacitate de până la 10 m³/zi este de minimum 15 m până la construcțiile rezidențiale și nerezidențiale. Distanța față de sursele de apă potabilă (fântâni) se stabilește în conformitate cu prevederile Regulamentului sanitar privind sistemele mici de alimentare cu apă potabilă aprobat prin .Hotărârea Guvernului nr. 1466/2016. În cazul sistemelor individuale de colectare și epurare a apelor uzate, evacuarea apelor uzate epurate, se va realiza în conformitate cu prevederile normelor tehnice, de protecție a sănătății și mediului.

1.3 Punctul 48 va avea următorul cuprins:

„48. Numărul maxim de elevi admiși într-o clasă este stabilit în funcție de suprafața disponibilă a sălii de clasă, cu respectarea următoarelor cerințe minime de spațiu:

48.1. în învățământul primar – minimum 2 metri pătrați per elev;

48.2. în învățământul secundar, ciclul I și II – minimum 1,7 metri pătrați per elev.”

1.4 Punctul 258 va avea următorul cuprins:

„258. Numărul maxim de ore pe săptămână se stabilește după cum urmează:

258.1. în clasa I – 20 de ore;

258.2. în clasa a II-a – 22 de ore;

258.3. în clasa a III-a – 22 de ore;

258.4. în clasa a IV-a – 23 de ore;

258.5. în clasele V–IX – 26–30 de ore;

258.6. în clasele X–XII – 29–32 de ore.”

1. Punctul 1 din Anexa nr. 2 la Regulamentul cu privire la construcţia şi recepţia caselor individuale cu un etaj, cu suprafaţa mai mică de 150 de metri pătraţi, destinate pentru una sau două familii, şi a anexelor gospodăreşti ale acestora, aprobat prin Hotărârea Guvernului nr. 585/2024 (Monitorul Oficial al Republicii Moldova, 2024, nr. 392-394, art. 730) va avea următorul cuprins:

„1. În cazul lipsei sistemului centralizat de canalizare, în limitele terenului, se admite amplasarea şi exploatarea sistemelor individuale de colectare și epurare şi/sau a bazinelor vidanjabile, cu ulterioara evacuare a apelor reziduale și nămolurilor acumulate la stația de epurare autorizată, sau alte soluții tehnice, în conformitate cu legislația din domeniu. În cazul existenței sistemului centralizat de canalizare, se interzice amenajarea sistemelor individuale de epurare şi/sau a bazinelor vidanjabile. Distanța de la bazinele vidanjabile și de la sistemele individuale de colectare și epurare cu o capacitate de până la 10 m3 per zi este de minimum 15 m până la construcțiile rezidențiale și nerezidențiale. Distanța față de sursele de apă potabilă (fântâni) se stabilește în conformitate cu prevederile Regulamentului sanitar privind sistemele mici de alimentare cu apă potabilă aprobat prin .Hotărârea Guvernului nr. 1466/2016. În cazul sistemelor individuale de colectare și epurare a apelor uzate, evacuarea apelor uzate epurate se va realiza în conformitate cu prevederile normelor tehnice, de protecție a sănătății și mediului în vigoare.”

**3.** Punctul 9 din Regulamentul privind autorizarea, construcția, înregistrarea, controlul și exploatarea sistemelor individuale de colectare și epurare a apelor uzate, aprobat prin Hotărârea Guvernului nr. 508/2024 (Monitorul Oficial al Republicii Moldova, 2024, nr. 341-343, art. 666) se completează cu următorul text:

„ Distanța de la bazinele vidanjabile și de la sistemele individuale de colectare și epurare cu o capacitate de până la 10 m3 per zi este de minimum 15 m până la construcțiile rezidențiale și nerezidențiale. În cazul sistemelor individuale de colectare și epurare a apelor uzate, evacuarea apelor uzate epurate, se va realiza în conformitate cu prevederile normelor tehnice, de protecția a sănătății și mediului în vigoare.”

**Prim-ministru Dorin RECEAN**

Contrasemnează:

Viceprim-ministru, Ministrul infrastructurii

și dezvoltării regionale Vladimir Bolea

Ministrul Sănătății Ala Nemerenco

Ministrul Educației și Cercetării Dan Perciun